Tromsø lærerhøgskole

Tromsø lærerhøgskole var en høgskole for lærerutdanning.

Det startet som Trondenes Seminarium i Trondenes like utenfor Harstad den 7. februar 1826, etter å ha blitt opprettet ved Kongelig resolusjon av 2. juni 1824, som det første offentlige lærerseminar i Norge.Trondenes Seminar fra lokalhistoriewiki.no.  

De ni elevplassene ved seminaret var forbeholdt hvert prosti, samt Øst-Finnmark (2), Vest-Finnmark (2), hvorav halvparten skulle komme fra samisk befolkning. Som bestyrer og førstelærer ansatte de  prosten i Senja, Simon Nicolai Kildal (1796–1839). Annenlærerstillingen ble besatt av Nils Gundersen  (1771–1854), eller Gundar-Niljas som han het på samisk.Gundersen, Nils, Gundar-Niljas, r. 1771, j. 1854 fra Sámi leksikon.   

De tre første elever var Johannes Ottesen (1799–1874) fra Korgen, Christian Andreas Bølgen fra Hadsel (1800–34) og Ellev Olsen fra Trondenes.  De ble ferdige i 1829.

Seminaret ble flyttet til Tromsø i 1848 og fikk det nye navnet Tromsø Seminarium.  Kvinner fikk adgang i 1890. I 1902 fikk det igjen nytt navn Tromsø offentlige lærerskole, og til sist Tromsø lærerhøgskole i 1980. 

I 1994 ble den  inkludert i Høgskolen i Tromsø som avdeling for lærerutdanning. Etter at Høgskolen i Tromsø i 2009 ble slått sammen med Universitetet i Tromsø, er skolen  en del av Institutt for lærerutdanning og pedagogikk (ILP). 

Referanser

Kategori:Tidligere høgskoler i Norge
Kategori:Tidligere utdanningsinstitusjoner i Troms
Kategori:Utdanningsinstitusjoner etablert i 1826
Kategori:Utdanningsinstitusjoner nedlagt i 1994
Kategori:Utdanning i Tromsø
Kategori:1826 i Norge